ทองปิดพุ่ง 19.9 ดอลล์
สัญญาทองคำตลาดนิวยอร์กปิดพุ่งขึ้น19.9 ดอลล์ จากเงินดอลล่าร์อ่อน คาดจีน-อีซีบีหนุนเศรษฐกิจ
22 ส.ค. 2555

สัญญาทองคำตลาดนิวยอร์กปิดพุ่งขึ้น19.9 ดอลล์ จากเงินดอลล่าร์อ่อน คาดจีน-อีซีบีหนุนเศรษฐกิจ
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 19.9 ดอลลาร์ หรือ 1.23% ปิดที่ 1,642.9 ดอลลาร์/ออนซ์ หลังจากเคลื่อนตัวในช่วง 1641.5 - 1641.5 ดอลลาร์
สัญญาทองคำปรับตัวขึ้นแตะระดับสูงสุดในรอบกว่า 3 เดือน หลังจากจีนส่งสัญญาณว่าจะใช้มาตรการกระตุ้นเศรษฐกิจเพิ่มเติม นอกจากนี้ นักลงทุนยังคงคาดหวังว่าอีซีบีจะสามารถควบคุมการลุกลามของวิกฤตหนี้ได้ แม้ธนาคารกลางเยอรมนีได้แสดงความเห็นในเชิงคัดค้านอีซีบีในเรื่องการซื้อพันธบัตรรัฐบาลเพื่อช่วยเหลือประเทศยุโรปที่ประสบปัญหา โดยธนาคารกลางเยอรมนีระบุว่า การซื้อพันธบัตรดังกล่าวจะก่อให้เกิดความเสี่ยงตามมา
นักลงทุนคาดว่าผู้นำยุโรปจะสามารถคลี่คลายวิกฤตหนี้สาธารณะได้ โดยมีรายงานว่านายแอนโตนิส ซามาราส นายกรัฐมนตรีกรีซ จะเดินทางไปยังเยอรมนีและฝรั่งเศสในวันที่ 24-25 ส.ค. และนายฟรองซัวส์ ออลลองด์ ประธานาธิบดีฝรั่งเศส และนางอังเกลา แมร์เคิล นายกรัฐมนตรีเยอรมนี จะประชุมร่วมกันในวันที่ 23 ส.ค.นี้